ΓΡΑΠΤΗ ΕΡΩΤΗΣΗ E-0476/01

υποβολή: Erik Meijer (GUE/NGL) προς την Επιτροπή

(21 Φεβρουαρίου 2001)

Θέμα: Η εσωτερική αλιεία στην Ιρλανδία συστηματική εξόντωση του πληθυσμού τούρνας ως μέσον αύξησης του πληθυσμού πέστροφας

1. Είναι σε θέση η Επιτροπή να επιβεβαιώσει ότι το pike-culling πραγματοποιείται για τις ανάγκες της διατήρησης και της αύξησης των αποθεμάτων πέστροφας στις Δυτικές Λίμνες της Ιρλανδίας, άλλως πως ότι καταπολεμάται η παρουσία τούρνας (Esox lucius) στις λίμνες και τα ποτάμια με την ελπίδα ότι τούτο θα έχει ως συνέπεια την ενισχυμένη παρουσία της φαιάς πέστροφας (Salmo trutta);

2. Είναι σε θέση η Επιτροπή να επιβεβαιώσει ότι μεταξύ των όρων για τη χορήγηση χρηματοοικονομικής ενίσχυσης εκ μέρους της Ευρωπαϊκής Ένωσης σε αλιευτικά σχέδια περιλαμβάνονταν ηποχρέωση να καταρτισθεί κατάλογος των αποθεμάτων πληθυσμών ιχθύων (fish-stock survey), αλλά ότι όπως αποδείχθηκε από τη μέτρηση των αποθεμάτων αλιείας μέσω της τοποθέτησης ειδικού δικτύου (gillnet), από την Περιφερειακή Επιτροπή Αλιείας της Δυτικής Ιρλανδίας στις αρχές του έτους 1996, και σύμφωνα με τους ειδικούς επιστήμονες, η παρουσία των πληθυσμών τούρνας δεν ήταν αρκετή ώστε να επιβεβαιώνει τη θεωρία ότι στο Lough Maskπάρχουν πάρα πολλές τούρνες, με αποτέλεσμα στη συνέχεια να αλιευθούν τούρνες στους τόπους ωοτοκίας και να προστεθούν στον πληθυσμό των λιμνών;

3. Είναι επίσης σε θέση η Επιτροπή να επιβεβαιώσει ότι μεταξύ των όρων που είχαν τεθεί για τη χορήγηση χρηματοοικονομικής ενίσχυσης εκ μέρους της Ευρωπαϊκής Ένωσης σε αλιευτικά σχέδια, περιλαμβάνονταν η πραγματοποίηση μελέτης σχετικά με την ποιότητα τωνδάτων και ότι η έρευνα της Corrib Angling Federation που δημοσιεύθηκε τον Ιανουάριο του 1997 με τον τίτλο Lough Corrib: A cause for concern κατέληξε στο συμπέρασμα ότι το είδος Salvelinus alpinus που δεν κατασπαράσσεται από την τούρνα, εξαφανίζεται από τη λίμνη και ότι η ποιότητα του ύδατος καθιστά σχεδόν αδύνατη μακροπρόθεσμα την επιβίωση των πληθυσμών σολομού και πέστροφας, με αποτέλεσμα να συντρέχουν όλοι οι λόγοι για τη λήψη μέτρων με στόχο την αισθητή βελτίωση της ποιότητας αυτής;

4. Γνωρίζει η Επιτροπή ότι μετά από την ως άνω έρευνα και στις αρχές του έτους 1997, η Περιφερειακή Επιτροπή Αλιείας της Δυτικής Ιρλανδίας προέβη στην Λίμνη Corrib, στην απομάκρυνση του πληθυσμού τούρνας χωρίς να τηρήσει τον όρο στον οποίοπάγετο η χορήγηση ενίσχυσης και σύμφωνα με τον οποίο τα ψάρια που αλιεύονται με τα δίχτυα προέρχονται από άλλες λίμνες και ότι, αργότερα, διάφορες καταγγελίες κατέληξαν, τον Σεπτέμβριο του 1997, στην διακοπή του προγράμματος;

5. Έχει εν τω μεταξύ ενημερωθεί η Επιτροπή σχετικά με το γεγονός ότι η πρακτική του culling εξακολουθεί να εφαρμόζεται κάθε χρόνο κατά τη διάρκεια σύντομης περιόδου την άνοιξη, ανώτατης διάρκειας τριών μηνών, με αποτέλεσμα να είναι ήδη πολύ αργά για ναποβληθεί επαρκής αριθμός παραπόνων, βάσει των οποίων να μπορεί να αρχίσει σχετική έρευνα;

Απάντηση του κ. Barnier εξ ονόματος της Επιτροπής

(8 Ιουνίου 2001)

1. Βάσει των επιστημονικών στοιχείων, για την προστασία και στον ανώτατο βαθμό αξιοποίηση του μοναδικού ιχθυότοπου άγριας πέστροφας στα ύδατα μέσα από ασβεστολιθικά πετρώματα στη δυτική Ιρλανδία, θα πρέπει να διενεργούνται επεμβάσεις διαχείρισης των εισαγόμενων πληθυσμών τούρνας, πέρκας και πλατίτσας. Από οικολογική άποψη είναι αναγκαίο να διατηρηθεί η ισορροπία μεταξύ ανταγωνιστικών αποθεμάτων. Αυτή η μέθοδος διαχείρισης, η οποία εφαρμόζεται επιτυχώς εδώ και 30 έτη, συνετέλεσε αποτελεσματικά στην αύξηση του αριθμού των πληθυσμών άγριας πέστροφας.

2. Σύμφωνα με στοιχεία που κοινοποίησε η περιφερειακή επιτροπή αλιείας της δυτικής Ιρλανδίας (Western Regional Fisheries Board (WRFB)), η λίμνη Mask (Lough Mask) απετέλεσε αντικείμενο παρατήρησης κατά την περίοδο αναπαραγωγής του 1996. Ελήφθησαν δείγματα τούρνας και από την λίμνη και από τους τόπους ωοτοκίας, γεγονός που επέτρεψε να καθοριστούν τα αναγκαία επιστημονικά κριτήρια για μια σωστή διαχείριση των εν λόγω λιμνών.

3. Όσον αφορά τις πληροφορίες που έδωσε η WRFB, η έκθεση με τον τίτλο Lough Corrib: a cause for concern δεν απετέλεσε ποτέ αντικείμενο αναθεώρησης και δημοσιεύθηκε περίπου 16 έτη μετά την τελευταία απογραφή του πληθυσμού του αρκτοσαλβελίνου στη λίμνη Corrib (Lough Corrib). Έχει καταρτιστεί ένα πλήρες πρόγραμμα ελέγχου της ποιότητας τωνδάτων, του οποίου συνεχίζεται η εφαρμογή· το εν λόγω πρόγραμμα συντονίζεται πλήρως με τον οργανισμό προστασίας του περιβάλλοντος και με τις τοπικές αρχές. Η ποιότητα τωνδάτων των δυτικών λιμνών της Ιρλανδίας παραμένει κατάλληλη για την επιβίωση σολομού και άγριας πέστροφας και έχουν ληφθεί μέτρα για να επιλυθούν τα μεμονωμένα προβλήματα που διαπιστώθηκαν στην εν λόγω περιοχή.

4. Όπως αναφέρει η WRFB, τα επιστημονικά στοιχεία που χρησίμευσαν ως βάση του προγράμματος διαχείρισης των αποθεμάτων έχουν αναπτυχθεί και βελτιωθεί κατά τα τελευταία 30 έτη. Το πρόγραμμα αυτό στηρίζεται σε επιστημονικά στοιχεία που έχουν ανασκοπηθεί από ομάδες εμπειρογνωμόνων και ο πληθυσμός τούρνας που αλιεύεται μεταφέρεται σε άλλα ύδατα ενώ οι τούρνες μεγάλου μεγέθους σημαδεύονται και αφήνονται ελεύθερες.

5. Σύμφωνα με τις πληροφορίες από την WRFB, η διαχείριση των αποθεμάτων άγριας πέστροφας σε ύδατα μέσα από ασβεστολιθικά πετρώματα στην Ιρλανδία είναι μια εποχιακή δραστηριότητα και προκειμένου να προστατευθεί αυτό το αυτόχθονο είδος ελέγχονται τα εισαγόμενα είδη όπως η πέρκα, η τούρνα και η πλατίτσα. Αυτό το είδος πρακτικής είναι εξαιρετικά διαδεδομένο στη Δυτική Ευρώπη και στην Βόρεια Αμερική. Δεν έχει γίνει καμία προσπάθεια απόκρυψης αυτού του προγράμματος διαχείρισης, το οποίο τίθεται σε εφαρμογή κάθε έτος, ιδίως από τον Ιανουάριο έως τον Μάρτιο, για επιχειρησιακούς λόγους και λόγους επιμελητείας.